Знакі з Цзяху

«Знакі з Цзяху́» (), часам «пісьмо Цзяху», — умоўнае азначэнне, прымянімае да 16 паслядоўнасцяў знакаў (піктаграм) на чарапашых панцырах, знойдзеных у стаянцы Цзяху (кітайская правінцыя Хэнань). Такія панцыры ў пазнейшым Кітаі выкарыстоўваліся для варажбы (гл. цзягувэнь). Артэфакты адносяцца да неалітычнай культуры Пэйліган (каля 6600—6200 гг. да н. э.).

Лі Сюэцінь і шэраг іншых кітайскіх даследчыкаў бачаць у знаках з Цзяху пратапісьмо (накшталт вінчанскага пратапісьма)The Earliest Writing? Sign Use in the Seventh Millennium BC at Jiahu, Henan Province, China. Некаторыя знакі Цзяху знешне нагадваюць сучасныя кітайскія іерогліфы 目 «вока», 日 «сонца», аднак падабенства зманліва, паколькі сучасныя формы паходзяць ад прататыпаў бронзавага веку, якія выглядалі інакш. Група Лі Сюэцыня таксама не падтрымлівае наяўнасць пераемнасці паміж гэтымі знакамі і пазнейшым кітайскім пісьмом.

Амерыканскі знаўца па раннекітайскім пісьменстве  звяртае ўвагу, што неалітычныя знакі аддзяляе ад першых бясспрэчных помнікаў кітайскага пісьменства велізарны прамежак у 5 тысячагоддзяў: «Апынулася б вельмі дзіўным, калі б яны былі злучаны адзін з адным».

 Іншыя кітайскія неалітычныя піктаграмы 
 Знакі культуры Яншаа (仰韶) — знакі ў выглядзе піктаграм жывёл і геаметрычныя арнаменты, якія захаваліся на керамічных вырабах культуры Яншаа. Датуюцца 5000—3000 гадамі да нашай эры. У спецыяльнай літаратуры носяць назву «заходнія ўказальныя знакі» ()
 Знакі культуры Давэнькоў (大汶口) — знакі ў выглядзе піктаграм, якія лічацца пачаткам развіцця пісьменства. Датуюцца 4300—2500 гадамі да нашай эры. У спецыяльнай літаратуры вядомы як «усходнія выяўленчыя знакі» ().

 Крыніцы 

Катэгорыя:Неаліт
Катэгорыя:Старажытны Кітай
Катэгорыя:Нерасшыфраваныя пісьменнасці
Катэгорыя:Хэнань